
Κυριακή, 13 Σεπτεμβρίου 2026

ΔΕΛΤΙΟ ΤΥΠΟΥ

 Θάνατος υποβρύχιου αλιέα στην Κέρκυρα – Θάνατος λουόμενου στα Χανιά – Εντοπισμός και διάσωση 87 αλλοδαπών σε δύο λέμβους νότια-νοτιοδυτικά της Ιεράπετρας – Εντοπισμός 11 αλλοδαπών στην Ψέριμο – Παροχή συνδρομής σε αλλοδαπή στη Ζάκυνθο – Διακομιδές ασθενών

	
Τις πρωινές ώρες σήμερα, ενημερώθηκε η Λιμενική Αρχή της Παλαιοκαστρίτσας για τον εντοπισμό ενός 57χρονου αλλοδαπού (υπηκόου Γαλλίας) υποβρύχιου αλιέα, χωρίς τις αισθήσεις του, στη θαλάσσια περιοχή «ΦΑΣΚΙΑ»- νησίδα «ΟΡΘΟΛΙΘΙ» Κέρκυρας. Αρχικά, στον 57χρονο παρασχέθηκαν οι πρώτες βοήθειες με τη μέθοδο καρδιοπνευμονικής αναζωογόνησης (ΚΑΡΠΑ) από έτερο υποβρύχιο αλιέα, με τον οποίο αλίευαν μαζί. Ακολούθως μεταφέρθηκε με επαγγελματικό σκάφος στην παραλία Αγίου Γορδίου Κέρκυρας, όπου συνεχίστηκε η παροχή πρώτων βοηθειών από ναυαγοσώστες, χωρίς αποτέλεσμα. Στη συνέχεια διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Κέρκυρας, όπου διαπιστώθηκε ο θάνατός του. Από το Α’ Λιμενικό Τμήμα Παλαιοκαστρίτσας του Κεντρικού Λιμεναρχείου Κέρκυρας, που διενεργεί την προανάκριση, παραγγέλθηκε η διενέργεια νεκροψίας-νεκροτομής.

*****
[bookmark: _GoBack]Τις πρωινές ώρες σήμερα, ενημερώθηκε η Λιμενική Αρχή των Χανίων για την ανάσυρση 76χρονης αλλοδαπής (υπήκοος Γαλλίας), χωρίς τις αισθήσεις της, από τη θαλάσσια περιοχή της παραλίας «ΚΑΛΑΘΑ» Ακρωτηρίου Χανίων. Η γυναίκα διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Χανίων, όπου διαπιστώθηκε ο θάνατός της. Από το Κεντρικό Λιμεναρχείο Χανίων που διενεργεί την προανάκριση παραγγέλθηκε η διενέργεια νεκροψίας-νεκροτομής. 

*****
Τις πρώτες πρωινές ώρες σήμερα, ενημερώθηκε η Λιμενική Αρχή της Ιεράπετρας από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 49 ν.μ. νοτιανατολικά των Καλών λιμένων. Άμεσα, στο σημείο μετέβη Ναυαγοσωστικό σκάφος Λ.Σ.-ΕΛ.ΑΚΤ. (Ν/Γ), το οποίο εντόπισε και περισυνέλεξε 43 αλλοδαπούς (39 άνδρες, 2 γυναίκες και 2 ανήλικοι).Στη συνέχεια, οι αλλοδαποί μεταφέρθηκαν, με τη συνδρομή της λάντζας «ΕΛΕΝΗ» Ν.Π.2097, στο λιμάνι των Καλών Λιμένων. Προανάκριση διενεργείται από το Κεντρικό Λιμεναρχείο Ηρακλείου.

Επίσης:
Τις πρώτες πρωινές ώρες σήμερα, ενημερώθηκε η Λιμενική Αρχή της Ιεράπετρας από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή νοτιανατολικά των Καλών λιμένων. Άμεσα, στο σημείο μετέβη Ναυαγοσωστικό σκάφος Λ.Σ.-ΕΛ.ΑΚΤ. (Ν/Γ), το οποίο εντόπισε και περισυνέλεξε 44 αλλοδαπούς (39 άνδρες και 1 ανήλικος).Στη συνέχεια, οι αλλοδαποί μεταφέρθηκαν, με τη συνδρομή της λάντζας «ΕΛΕΝΗ» Ν.Π.2097,στο λιμάνι των Καλών Λιμένων. Προανάκριση διενεργείται από το Κεντρικό Λιμεναρχείο Ηρακλείου.

*****
	Τις πρωινές ώρες σήμερα, ενημερώθηκε η Λιμενική Αρχή της Καλύμνου για την ύπαρξη ατόμων σε παραλία της ν. Ψερίμου. Αμέσως, Περιπολικό σκάφος Λ.Σ.-ΕΛ.ΑΚΤ. (ΠΛΣ) μετέβη στην περιοχή, όπου εντόπισε έντεκα αλλοδαπούς (6 άνδρες, 1 γυναίκα και 4 ανήλικους) και τους μετέφερε με ασφάλεια στο λιμάνι της Καλύμνου. Σύμφωνα με τους αλλοδαπούς, εκκίνησαν τα μεσάνυχτα σήμερα από την περιοχή «BODRUM» της Τουρκίας, ενώ ο κυβερνήτης του ταχυπλόου (Τ/Χ) σκάφους, αφού τους αποβίβασε, εκκίνησε με προορισμό τις τουρκικές ακτές. Οι αλλοδαποί, κατά δήλωσή τους, κατέβαλαν το χρηματικό ποσό των 4.000 δολαρίων έκαστος, για τη μεταφορά τους στην Ελλάδα. Από το Λιμεναρχείο Καλύμνου που διενεργεί την προανάκριση συνελήφθησαν οι ανωτέρω αλλοδαποί για παράβαση του Ν. 3386/2005 «Παράνομη είσοδος στη χώρα», ενώ πρόκειται να μεταφερθούν σε Κλειστή Ελεγχόμενη Δομή του νησιού. 

*****
Τις μεσημβρινές ώρες σήμερα, ενημερώθηκε η Λιμενική Αρχή της Ζακύνθου για την αδιαθεσία μιας 61χρονης αλλοδαπής (υπηκόου Γερμανίας) κατά τη διάρκεια κατάδυσης από επαγγελματικό καταδυτικό σκάφος στη θαλάσσια περιοχή «ΚΕΡΙΟΥ» Ζακύνθου. Ειδικότερα, κατά τη διάρκεια της καθοδηγούμενης κατάδυσης, η γυναίκα αισθάνθηκε αδιαθεσία και αναδύθηκε, ενώ στη συνέχεια επιβιβάστηκε στο επαγγελματικό καταδυτικό σκάφος. Ακολούθως, με μέριμνα του ιδιοκτήτη της επιχείρησης, παρελήφθη από ιδιωτικό σκάφος ελληνικής σημαίας και μεταφέρθηκε, έχοντας τις αισθήσεις της, στο αλιευτικό καταφύγιο «ΚΕΡΙΟΥ» Ζακύνθου. Από εκεί, διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Ζακύνθου, όπου παραμένει νοσηλευόμενη για διενέργεια προληπτικών εξετάσεων. Προανάκριση διενεργείται από το Λιμεναρχείο Ζακύνθου.
*****

Με μέριμνα του Κέντρου Επιχειρήσεων του Λιμενικού Σώματος - Ελληνικής Ακτοφυλακής, πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-83χρονης, από το λιμάνι της Μήλου στο λιμάνι της Σύρου, με Περιπολικό σκάφος Λ.Σ.-ΕΛ.ΑΚΤ. και 
-30χρονης, από το λιμάνι της Ιθάκης στο λιμάνι της Κεφαλληνίας, με Περιπολικό σκάφος Λ.Σ.-ΕΛ.ΑΚΤ..

